রেবেকা সনি () (জন্ম: ১৮ মার্চ, ১৯৮৭) বুক সাঁতার বা ব্রেস্টস্ট্রোকে বিশেষজ্ঞ মার্কিন সাঁতারু। তিনি এ পর্যন্ত অলিম্পিকে পাঁচটি পদক জয়লাভ করেছেন। বর্তমানে তিনি ১০০ মিটার ব্রেস্টস্ট্রোক এবং ২০০ মিটার ব্রেস্টস্ট্রোকে বিশ্বরেকর্ডের অধিকারী। অলিম্পিকের ইতিহাসে প্রথম নারী হিসেবে সাঁতারের ২০০ মিটার ব্রেস্টস্ট্রোকে ২ মিনিট ২০ সেকেন্ডের কম সময় নিয়েছেন তিনি। লন্ডনে অনুষ্ঠিত অলিম্পিক গেমসে তিনি মার্কিন যুক্তরাষ্ট্রের অলিম্পিক দলের সদস্যরূপে সাঁতার প্রতিযোগিতায় অংশগ্রহণ করছেন।   ব্যক্তিগত জীবন  রেবেকা সনি নিউ জার্সি'র ফ্রীহোল্ডে ১৯৮৭ সালে জন্মগ্রহণ করেন। তার বাবা পিটার সনি হাঙ্গেরীয় বংশোদ্ভূত। মা কিংগা সনি। সনি দম্পতি ১৯৮০-এর দশকে রুমানিয়ার ক্লুজ-নাপোকা এলাকা থেকে অভিবাসিত হয়ে এসেছেন। পিটার সনি রিয়েল এস্টেট প্রতিষ্ঠানে কাজ করছেন এবং মা একজন নার্স বা সেবিকা।  ইংরেজি ভাষার পাশাপাশি হাঙ্গেরীয় ভাষায়ও সমানে দক্ষ সনি। রীতা নামে তার এক বড় বোন রয়েছে। সেও একজন সাঁতারু। প্রকৃতপক্ষে রেবেকা সনি একজন জিমন্যাস্ট ছিলেন। ১০ বছর বয়সেই তিনি সাঁতারে প্রশিক্ষণ নিতে শুরু করেন।  ২০০৫ সালে নিউ জার্সির প্লেইনসবোরো টাউনশীপের ওয়েস্ট উইন্ডসর-প্লেইনসবোরো হাই স্কুল নর্থ থেকে পড়াশোনা শেষ করেন।. ২০০৯ সালে ইউনিভার্সিটি অব সাউদার্ন ক্যালিফোর্নিয়া থেকে স্নাতক ডিগ্রী অর্জন করেন। যোগাযোগ বিষয়ে ইউএসসি আনেনবার্গ স্কুল ফর কমিউনিকেশনে ভর্তি হন। ইউএসসিতে থাকাকালীন তিনি ছয়বার এনসিএএ চ্যাম্পিয়ন হন। ২০০৬ সালে ২০০ গজ ব্রেস্টস্ট্রোক এবং ২০০৮ ও ২০০৯ সালে ১০০ গজ ব্রেস্টস্ট্রোকে চ্যাম্পিয়ন হয়ে তিনি তার দক্ষতা প্রদর্শন করেন।   খেলোয়াড়ী জীবন  রেবেকা সনি বর্তমানে লস এঞ্জেলেসভিত্তিক ট্রোজান সুইম ক্লাবের পক্ষ হয়ে সাঁতারে অংশগ্রহণ করেন। বিশ্বরেকর্ডের অধিকারী জেসিকা হার্ডির প্রশিক্ষক ডেভ সেলো তার কোচ হিসেবে রয়েছেন। সনি বড় ধরনের আন্তর্জাতিক প্রতিযোগিতায় এ পর্যন্ত মোট ২১টি পদক জয় করেছেন। তন্মধ্যে তিনি ১৩ সোনা, ৭ রূপা এবং ১ ব্রোঞ্জ পদক লাভ করেছেন অলিম্পিক, ফিনা বিশ্ব সাঁতার প্রতিযোগিতা, বিশ্ব বিশ্ববিদ্যালয় ক্রীড়া এবং প্যান প্যাসিফিক চ্যাম্পিয়নশীপে। ২০০৮ সালের গ্রীষ্মকালীন অলিম্পিক্‌সের মাধ্যমে আন্তর্জাতিক অঙ্গনে তিনি তার আগমন বার্তা তুলে ধরেন। এতে তিনি ২ রূপা এবং এক সোনা জয় করেছিলেন।   বিশ্বরেকর্ড   নংদূরত্ববিষয়সময়প্রতিযোগিতাস্থানতারিখবয়স১২০০ মিটারব্রেস্টস্ট্রোক২:২০.২২২০০৮ গ্রীষ্মকালীন অলিম্পিক্‌সবেইজিং, চীন২১২১০০ মিটারব্রেস্টস্ট্রোক১:০৪.৮৪২০০৯ বিশ্ব সাঁতার প্রতিযোগিতারোম, ইতালি২২৩২০০ মিটারব্রেস্টস্ট্রোক২:১৪.৫৭২০০৯ ডুয়েল ইন দ্য পুলম্যানচেস্টার, যুক্তরাজ্য২২৪১০০ মিটারব্রেস্টস্ট্রোক১:০২.৭০২০০৯ ডুয়েল ইন দ্য পুলম্যানচেস্টার, যুক্তরাজ্য২২৫৪×১০০ মিটারমিডলে রীলে৩:৪৫.৫৬ (সনি, কফলিন, ভলমার, ফ্রাঙ্কলিন)২০১১ ডুয়েল ইন দ্য পুলআটলান্টা, জর্জিয়া, যুক্তরাষ্ট্র২৪৬২০০ মিটারব্রেস্টস্ট্রোক২:২০.০০২০১২ গ্রীষ্মকালীন অলিম্পিক্‌সলন্ডন, যুক্তরাজ্য২৫৭২০০ মিটারব্রেস্টস্ট্রোক২:১৯.৫৯২০১২ গ্রীষ্মকালীন অলিম্পিক্‌সলন্ডন, যুক্তরাজ্য২৫   তথ্যসূত্র   বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:হাঙ্গেরীয় বংশোদ্ভূত মার্কিন নাগরিক বিষয়শ্রেণী:রোমানিয়ান বংশোদ্ভূত মার্কিন নাগরিক বিষয়শ্রেণী:আমেরিকান ক্রীড়া মহিলা বিষয়শ্রেণী:নারী ব্রেস্টস্ট্রোক সাঁতারু বিষয়শ্রেণী:সাঁতারে অলিম্পিক পদকপ্রাপ্ত ব্যক্তি বিষয়শ্রেণী:মার্কিন যুক্তরাষ্ট্রের জন্য অলিম্পিকে স্বর্ণপদক প্রাপক বিষয়শ্রেণী:সাঁতারে মার্কিন যুক্তরাষ্ট্রের অলিম্পিক রৌপ্যপদক বিজয়ী বিষয়শ্রেণী:যুক্তরাষ্ট্রের অলিম্পিক সাঁতারু বিষয়শ্রেণী:মিডেলসেক্স কাউন্টি, নিউ জার্সির ব্যক্তি বিষয়শ্রেণী:নিউ জার্সির খেলোয়াড় বিষয়শ্রেণী:২০০৮ গ্রীষ্মকালীন অলিম্পিকের সাঁতারু বিষয়শ্রেণী:২০১২ গ্রীষ্মকালীন অলিম্পিকের সাঁতারু বিষয়শ্রেণী:ইউএসসি ট্রোজান সাঁতারু বিষয়শ্রেণী:সাঁতারে বিশ্ব রেকর্ড ধারক বিষয়শ্রেণী:সাঁতারে বিশ্ব জলক্রীড়া চ্যাম্পিয়নশীপ পদকপ্রাপ্ত ব্যক্তি বিষয়শ্রেণী:সাঁতারে ইউনিভার্সিয়াড পদক বিজয়ী বিষয়শ্রেণী:রোমানীয় ইহুদি বংশোদ্ভূত মার্কিন ব্যক্তি বিষয়শ্রেণী:২০০৮ গ্রীষ্মকালীন অলিম্পিকের পদক বিজয়ী বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী বিষয়শ্রেণী:সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:সাঁতারে বিশ্বরেকর্ডধারী বিষয়শ্রেণী:২১শ শতাব্দীর মার্কিন নারী ক্রীড়াবিদ